
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλ λου 715 

24 Σεπτεμβρίου 1998 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού 30 στρεμμά¬ 
των στη θέση Καρτσάβλι περιοχή Τσιβαρα Κοινότη¬ 
τας Καλυβών Αποκορώνου Νομού Χανιών . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης σε 
κτίριο που βρίσκεται εντός του ρυμοτομικού σχε¬ 
δίου Αθηνών, περιοχή Πετράλωνα, (Ν. Αττικής) .. 2 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 3114 (1) 

Κήρυξη αναδασωτέας έκτασης εμβαδού 30 στρεμμάτων 
στη θέση Καρτσάβλι περιοχή Τσιβαρα Κοινότητας Κα¬ 
λυβών Αποκορώνου Νομού Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 3200/55 περί Διοικητικής Απο¬ 
κέντρωσης όπως τροποποιήθηκε και συμπληρώθηκε με¬ 
ταγενέστερα με το Ν. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος των Ελλήνων. 


3. Τις διατάξεις του Ν. 998/79 «περί προστασίας δασών 
κ.λ.π.» και ειδικότερα α) του άρθρου 41 παρ. 1 και β) του 
άρθρου 38 παρ. 1. 

4. Τις διαταγές του Υπουργείου Γεωργίας: α) 160417/ 
1180/8.7.80 και β) 182447/3049/24.9.80. 

5. Την υπ’ αιρθμ. 3113/98 εισηγητική έκθεση της Δ/ 
νσης Δασών Χανιών σχετική με την κήρυξη ως αναδασω¬ 
τέας της εκτάσεως που αναφέρεται στο θέμα της παρού- 
σης αποφάσεως λόγω εμπρησμού της, αποφασίζουμε 

Κηρύσσουμε αναδασωτέα την καμένη δημόσια δασική 
έκταση εμβαδού τριάντα (30) στρεμμάτων που βρίσκεται 
στη θέση «Καρτσάβλι» του χωριού Τσιβαρα Κοινότητας 
Καλυβών. 

Η αναδασωτέα έκταση απεικονίζεται κατά θέση, σχήμα 
και όρια από τη διακεκομένη γραμμή πάνω σε απόσπασμα 
χάρτη κλίμακας 1:5000, το οποίο είναι θεωρημένο απο το 
Δ/ντή Δασών Χανιών και προσαρτημένο στην παρούσα 
απόφασή μας. 

Σκοπός της κηρύξεως της ανωτέρω εκτάσεως ως ανα¬ 
δασωτέας είναι η διατήρηση του δασικού χαρακτήρα αυ¬ 
τής, η αποκατάσταση με φυσική αναγέννηση της καμένης 
αυτοφυούς δασικής βλάστησης και ο αποκλεισμός της 
διάθεσης αυτής για άλλη χρήση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 10 Αυγούστου 1998 
Ο Γεν. Γραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 20943/4593 (2) 

Καθορισμός ειδικών όρων και περιορισμών δόμησης σε 

κτίριο που βρίσκεται εντός του ρυμοτομικού σχεδίου 

Αθηνών, περιοχή Πετράλωνα, (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α 154) και 
αντικαταστάθηκε με την παράγρ. 2α του άρθρου 1 του Α. 
2469/1997 (Α'38). 

3. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α’ 9). 

4. Την υπ’ αριθμ. 103326/1281/16.12.96 απόφαση 
του Υπουργού και Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
στο Γενικό Γραμματέα και στους Προϊσταμένους των Γενι¬ 
κών Διευθύνσεων, Δ/νσεων και Τμημάτων του Υπουρ¬ 
γείου Περιβάλλοντος, Χωροταξίας και Δημοσίων Έργων» 
(ΦΕΚ 1126/Β/16.12.96). 

5 Την από 2.2.1998 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 2.2.1998 (2748/578) σύμφωνη γνώμη του 
φερόμενου ως ιδιοκτήτη Γεωργίου Στεφανάκου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα- 
κτικού προϋπολογισμού και του οικείου Ο.Τ.Α., αποφασί¬ 
ζουμε: 


Στο κτίριο που βρίσκεται εντός του ρυμοτομικού σχε¬ 
δίου Αθηνών (Ν. Αττικής) και επί των οδών Ακάμαντος 58 
και Αιξωνέων 24, Οικοδομικό τετράγωνο 36, περιοχή «Πε¬ 
τράλωνα», φερόμενο ως ιδιοκτησία Γεωργίου Στεφανά¬ 
κου και το οποίο έχει χαρακτηρισθεί ως διατηρητέο με το 
από 17.10.1984 Π.Δ/γμα του Υπουργού Περιβάλλοντος, 
Χωροταξίας και Δημοσίων Έργων. «Χαρακτηρισμός ως 
διατηρητέων των κτιρίων, που βρίσκονται στην περιοχή 
θησείου του ρυμοτομικού σχεδίου Αθηνών και επιβολή 
όρων και περιορισμών δόμησης, στα κτίρια αυτά» (Δ 35/ 

18.2.1985)» καθορίζονται ειδικοί όροι και περιορισμοί δό¬ 
μησης ως εξής: 

1. Επιτρέπεται η ανακατασκευή του εσωτερικού του 
διατηρητέου κτιρίου με νέο φέροντα οργανισμό, δώμα και 
υπόγεια πισίνα στο πίσω τμήμα του κτιρίου. 

2 Επιτρέπεται η κατασκευή υπογείου χώρου πισίνας 
κάτω από τον κήπο και κατ’ επέκταση του υπόγειου χώρου 
που δημιουργείται κάτω από το διατηρητέο κτίριο καθώς 
και η κατασκευή στη συνέχεια χώρου γκαράζ που επί της 
οδού Αιξωνέων είναι ισόγειος, όπως φαίνεται στα σχετικά 
οκτώ πρωτότυπα διαγράμματα σε κλίμακα 1:50 που θεω¬ 
ρήθηκαν από τον Προϊστάμενο της Δ/νσης Τοπογραφικών 
Εφαρμογών με την 20943/1998 πράξη τους και που αντί¬ 
τυπά τους σε φωτοσμίκρυνση δημοσιεύονται με την πα¬ 
ρούσα απόφαση. 

3. Οι προαναφερόμενοι υπόγειοι χώροι να επιχωματω¬ 
θούν και να δενδροφυτευθούν ώστε να μην αλλοιωθεί ο 
περιβάλλων το διατηρητέο χώρο. 

Κατά τα λοιπά εξακολουθούν να ισχύουν τα αναφερό- 
μενα στο ως άνω Π.Δ/γμα. 

4. Η ισχύς της παρούσης απόφασης αρχίζει απο τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Ιουλίου 1998 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

ΥΠΟΥΡΓΕΙΟ 

ΠΕΡΙΒΑΛΛΟΝΤΟΣ ΧΟΡΟΤΛΞΙ 

